GRAND ออกหุ้นกู้ 650 ลบ. อายุ 2 ปี 11 เดือน ดบ. 5.05% ต่อปี ขาย 16-18 ม.ค.60
GRAND ออกหุ้นกู้ 650 ลบ. อายุ 2 ปี 11 เดือน ชูดอกเบี้ย 5.05% ต่อปี เสนอขายรายใหญ่ 16-18 ม.ค.60 หวังใช้เป็นเงินทุนหมุนเวียน – รองรับการขยายธุรกิจ โดยมีบล.โนมูระ พัฒนสิน เป็นผู้จัดการการจัดจำหน่ายหุ้นกู้
30 ธ.ค. 2559

บริษัท แกรนด์ แอสเสท โฮเทลส์ แอนด์ พรอพเพอร์ตี้ จำกัด (มหาชน) หรือ GRAND ระบุว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)เพื่อออกและเสนอขายหุ้นของบริษัท มูลค่าไม่เกิน 650 ล้านบาท อายุ 2 ปี 11 เดือน 28 วัน หรือครบกำหนดไถ่ถอน วันที่ 16 ม.ค.63 อัตราดอกเบี้ยคงที่ร้อยละ 5.05 ต่อปี ชำระดอกเบี้ยทุก 3 เดือน ตลอดอายุหุ้นกู้
ทั้งนี้ เสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ระหว่างวันที่ 16-18 ม.ค.60 ผ่านบล.โนมูระ พัฒนสิน ซึ่งเป็นผู้จัดการการจัดจำหน่ายหุ้นกู้
บริษัทจะนำเงินที่ได้จากการเสนอขายหุ้นกู้ครั้งนี้เพื่อใช้เป็นเงินทุนหมุนเวียนในการดำเนินงานและรองรับการขยายธุรกิจของบริษัท และ/หรือ เพื่อซื้อที่ดินในการพัฒนาโครงการของบริษัท และ/หรือ ชำระคืนเงินกู้ยืมของบริษัท